egenmelding
Store norske leksikon,Samfunn,Arbeid og velferd,Folketrygd og pensjon
Egenmelding er en melding til arbeidsgiver fra en person som har rett til sykepenger, ved fravær på grunn av sykdom.
Varer fraværet mer enn tre kalenderdager, er ikke egenmelding tilstrekkelig. Da kan arbeidsgiver kreve fraværet dokumentert ved en sykemelding utstedt av lege. Arbeidstakere har rett på inntil fire sykefravær med egenmelding per kalenderår.Ansatte i virksomheter som er tilsluttet IA-avtalen har en utvidet rett til egenmelding. De kan være fraværende med egenmelding i inntil åtte dager sammenhengende og i inntil 24 dager samlet per år. For denne gruppen er det ingen begrensninger på antallet egenmeldinger per kalenderår. Les mer i Store norske leksikon sykemelding folketrygden